MUNICIPIUL CRAIOVA
CONSILIUL LOCAL AL MUNICIPIULUI  CRAIOVA


HOTĂRÂREA NR.443
 Consiliul Local al Municipiului Craiova, întrunit în şedinţa ordinară din data de 25.11.2010;


Având în vedere raportul nr.158175/2010 întocmit de Direcţia Proiecte, Programe de Dezvoltare Tehnică şi Investiţii prin care se propune suportarea din bugetul Consiliului Local al Municipiului Craiova a sumelor neeligibile, care pot fi identificate de către organele de control abilitate, în timpul unor misiuni de audit/verificare a implementării proiectului PHARE RO 2006/018-147.01.03.02.03 DJ 1009, „Administraţia publică din municipiul Craiova–o administraţie de tip european, modernă şi eficientă” şi rapoartele comisiilor de specialitate ale Consiliului Local al Municipiului Craiova nr.226, 227, 228, 229 şi 230/2010;  

 În conformitate cu prevederile Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător, modificată şi completată de Ordonanţa Guvernului nr.20/2008, aprobată prin Legea nr.40/2009;
 
În temeiul art.36 alin.2 lit.b coroborat cu alin.4 lit.a, art.45 alin.2 lit.a  şi art.61 alin.2 din Legea nr.215/2001, republicată, privind administraţia publică locală; 





           HOTĂRĂŞTE:


  Art.1. Se aprobă suportarea din bugetul Consiliului Local al Municipiului Craiova a sumelor neeligibile, care pot fi identificate de către organele abilitate, în timpul unor misiuni de audit/verificare ce se pot desfăşura în următorii 7 ani după plata finală, în implementarea proiectului PHARE RO 2006/018-147.01.03.02.03 DJ 1009, „Administraţia publică din municipiul Craiova–o administraţie de tip european, modernă şi eficientă”.

  Art.2.  Cuantumul sumelor neeligibile  identificate potrivit  art.1 din prezenta hotărâre, va fi comunicat de către Oficiul de Plăţi şi Contractare Phare, în calitate de Autoritate Contractantă, urmând a fi plătite din bugetul Consiliului Local al Municipiului Craiova, la prima cerere scrisă a acesteia.
  Art.3. Primarul Municipiului Craiova, prin aparatul de specialitate:  Serviciul      Administraţie Publică Locală, Direcţia Proiecte, Programe de  Dezvoltare Tehnică şi Investiţii şi Direcţia Economico - Financiară  vor aduce la îndeplinire prevederile prezentei   hotărâri.

